88/346/ETY: Neuvoston päätös, tehty 16 päivänä kesäkuuta 1988, yhteisön tietojärjestelmän perustamisesta hiilivetyjen ja muiden vaarallisten aineiden mereen pääsemisestä aiheutuvan pilaantumisen valvomiseksi ja vähentämiseksi tehdyn päätöksen 86/85/ETY muuttamisesta



Virallinen lehti nro L 158 , 25/06/1988 s. 0032 - 0034

Suomenk. erityispainos Alue 15 Nide 8 s. 0094

Ruotsink. erityispainos Alue 15 Nide 8 s. 0094



NEUVOSTON PÄÄTÖS, tehty 16 päivänä kesäkuuta 1988, yhteisön tietojärjestelmän perustamisesta hiilivetyjen ja muiden vaarallisten aineiden mereen pääsemisestä aiheutuvan pilaantumisen valvomiseksi ja vähentämiseksi tehdyn päätöksen 86/85/ETY muuttamisesta (88/346/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 130 s artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että neuvosto teki 6 päivänä maaliskuuta 1986 päätöksen 86/85/ETY(4), yhteisön tietojärjestelmän perustamisesta hiilivetyjen ja muiden vaarallisten aineiden mereen pääsemisestä aiheutuvan pilaantumisen valvomiseksi ja vähentämiseksi, kuten neuvoston 24 päivänä marraskuuta 1986 annetuissa päätelmissä korostettiin, neuvosto on ilmaissut huolensa sisävesillä tapahtuvien onnettomuuksien aiheuttamasta pilaantumisesta, tiedonsaannin parantamisella keinoista puuttua asiaan huomattavien päästöjen ollessa kyseessä on keskeinen merkitys tällaiselta sisävesien pilaantumiselta suojautumisen kannalta, ja päätöksen 86/85/ETY soveltamisalaa on tämän vuoksi suotavaa laajentaa erityisesti siten, että laaditaan luettelo hiilivetyjen ja muiden vaarallisten aineiden merkittäviin sisävesiin pääsyn tapauksessa käytettävissä olevista interventiokeinoista, ON TEHNYT TÄMÄN PÄÄTÖKSEN: 1 artikla Muutetaan päätös 86/85/ETY seuraavasti: 1 Korvataan otsikko seuraavasti: "Neuvoston päätös, tehty 6 päivänä maaliskuuta 1986, yhteisön tietojärjestelmän perustamisesta hiilivetyjen ja muiden vaarallisten aineiden mereen pääsemisestä aiheutuvan pilaantumisen valvomiseksi ja vähentämiseksi." 2 Korvataan 1 artiklan 1 kohta seuraavasti: "1 Perustetaan tietojärjestelmä, joka asettaa jäsenvaltioiden toimivaltaisten viranomaisten saataville tiedot, jotka ovat tarpeen hiilivetyjen ja muiden vaarallisten aineiden suurten määrien mereen tai merkittäviin sisävesiin pääsemisen aiheuttaman pilaantumisen valvomiseksi ja vähentämiseksi." 3 Lisätään 1 artiklan 2 kohtaan seuraava: "e) luettelon tärkeimmistä jäsenvaltioiden toimivaltaisten viranomaisten käytössä olevista keinoista asiaan puuttumiseksi silloin, kun hiilivetyjä ja muita vaarallisia aineita pääsee merkittäviin sisävesiin, mukaan lukien varsinkin kansainväliset vesireitit (liite IV)." 4 Lisätään tämän päätöksen liite liitteeksi IV. 2 artikla Tämä päätös on osoitettu kaikille jäsenvaltioille. Tehty Luxemburgissa 16 päivänä kesäkuuta 1988. Neuvoston puolesta Puheenjohtaja K. TÖPFER (1) EYVL N:o C 108, 23.4.1987, s. 7 (2) EYVL N:o C 49, 22.2.1988, s. 155 (3) EYVL N:o C 319, 30.11.1987, s. 7 (4) EYVL N:o L 77, 22.3.1986, s. 33 LIITE "LIITE IV LUETTELO TÄRKEIMMISTÄ KÄYTETTÄVISSÄ OLEVISTA KEINOISTA HIILIVETYJEN JA MUIDEN VAARALLISTEN AINEIDEN PÄÄSTESSÄ MERKITTÄVIIN SISÄVESIIN Tämän luettelon tarkoitus on alustavasti osoittaa joitakin jäsenvaltioiden toimivaltaisten viranomaisten käytössä olevista tärkeimmistä interventiokeinoista(1) silloin, kun hiilivetyjä ja muita vaarallisia aineita pääsee merkittäviin sisävesiin, mukaan lukien varsinkin kansainväliset vesireitit, ja niitä keinoja, jotka onnettomuuden sattuessa voitaisiin pyynnöstä antaa toisen jäsenvaltion käyttöön kyseisten toimivaltaisten viranomaisten sopimien edellytysten mukaisesti. A. SISÄLTÖ Luettelo sisältää lyhyesti tietoja: 1 työvoimaresursseista (erikoishenkilöstö, erikoisryhmät jne.), 2 aineellisista resursseista, jotka ovat käytettävissä intervention eri vaiheissa ja päästöjen vaikutusten alaisten paikkojen alkuperäisen tilan palauttamiseksi. Luettelo sisältää tietoja näiden resurssien ominaisuuksista ja sijainnista. Se voi myös sisältää tietoja niiden käyttöön saamiseen tarvittavasta ajasta. B. MENETTELYT Komissio valmistelee luettelon vaiheittain ja lähettää siitä kussakin vaiheessa jäljennöksen jäsenvaltioille. Komissio pyrkii varmistamaan, että sille toimitetut tiedot ovat luettelon tavoitteiden ja sisällön mukaisia. Se ryhtyy kaikkiin tarvittaviin toimiin luettelon soveltamiseksi. Jäsenvaltiot: - kokoavat saatavillaan olevat tiedot, joita pidetään tarpeellisena luettelon laatimista varten (A osassa tarkoitetut tiedot), ja toimittavat ne komissiolle, - toimittavat komissiolle saatavillaan olevat tiedot, joita pidetään tarpeellisina luettelon saattamiseksi ajan tasalle. Jäsenvaltiot voivat kuitenkin kahden vuoden siirtymäkauden ajan itse arvioida, mitkä tiedot on tarpeen toimittaa komissiolle luettelon laatimista varten. Tilannetta tarkistetaan päätöksen 5 artiklassa tarkoitetun komission kertomuksen perusteella. (1) Lukuun ottamatta sellaisia keinoja ja sellaista henkilöstöä, joka osallistuu todennäköisesti suojeluun kyseisen jäsenvaltion keskeisten turvallisuusnäkökohtien vuoksi"